Na osnovu člana 45 stav 1 tačka 2 Zakona o lokalnoj samoupravi ("Sl. list RCG", br. 42/03, 28/04, 75/05, 13/06 i "Sl. list CG", br. 88/09, 3/10, 73/10, 38/12, 10/14), člana 23 stav 1 Zakona o zaradama zaposlenih u javnom sektoru ("Sl. list CG", br. 16/16, 83/16, 21/17 i 42/17), člana 42 Statuta opštine Rožaje ( "Sl. list CG - Opštinski propisi” br. 09/11 I 31/16 ), Skupština opštine Rožaje, uz prethodno pribavljenu saglasnost Ministarstva finansija Crne Gore, na sjednici održanoj dana 23.01.2018.godine, **donijela je**

**O D L U K U**

**o zaradama lokalnih službenika i namještenika u opštini Rožaje**

**I OPŠTE ODREDBE**

**Član 1**

Zaposleni u organima lokalne samouprave, organizacijama, centrima, javnim ustanovama, privrednim društvima čiji je osnivač lokalna samouprava, ostvaruju pravo na zaradu , naknadu i druga primanja u skladu sa zakonom, ovom odlukom , opštim i granskim kolektivnim ugovorom i drugim propisima .

Ova Odluka primjenjuje se na lokalne službenike i namještenike u organima lokalne samouprave, organizacijama, centrima, javnim ustanovama, privrednim društvima i drugim ustanovama čiji je osnivač lokalna samouprava.

**Član 2**

Sredstva za zarade, naknade i druga primanja lokalnih službenika i namještenika obezbjeđuju se u Budžetu opštine Rožaje (u daljem tekstu: Budžet).

**Član 3**

Zarada lokalnih službenika i namještenika utvrđuje se pojedinačnim aktom – rješenjem u skladu sa zakonom, ovom odlukom i drugim propisom.

**Član 4**

Podaci o zaradama lokalnih službenika i namještenika dostupni su javnosti u skladu sa zakonom.

**Član 5**

Izrazi koji se u ovoj odluci koriste za fizička lica u muškom rodu, podrazumijevaju iste izraze u ženskom rodu.

**II ZARADA LOKALNIH SLUŽBENIKA I NAMJEŠTENIKA**

**Struktura zarade**

**Član 6**

Zarada lokalnog službenika, odnosno namještenika sastoji se iz:

- osnovne zarade;

- posebnog dijela zarade;

- dodatka na osnovnu zaradu;

- varijabilnog dijela zarade.

**Član 7**

**Način utvrđivanja osnovne zarade**

Osnovna zarada zaposlenog za puno radno vrijeme i standardni učinak utvrđuje se množenjem koeficijenta predviđenog za grupe i podgrupe u koje je raspoređeno njegovo zvanje sa obračunskom vrijednošću koeficijenta koju utvrđuje Vlada Crne Gore. Obračunsku vrijednost koeficijenta predlaže Vladi organ nadležan za poslove budžeta, nakon obavljenih pregovora sa predstavnicima reprezentativnih sindikata.

Obračunsku vrijednost koeficijenta iz stave 1 ovog člana ,u bruto iznosu ,Vlada utvrđuje najkasnije do decembra za narednu fiskalnu godinu.

Obračunsku vrijednost koeficijenta iz stave 1 ovog člana , u bruto iznosu ,Vlada utvrđuje najkasnije do decembra tekuće godine za narednu fiskalnu godinu.

**Član 8**

**Raspoređivanje u grupe poslova**

Zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, pojedina zvanja lokalnih službenika i namještenika, u organima lokalne samouprave, organizacijama, centrima, javnim ustanovama, privrednim društvima i drugim ustanovama čiji je osnivač lokalna samouprava , raspoređuju se u sledeće grupe poslova i izražavaju se u koeficijentima i to:

---------------------------------------------------------------------------------------------------------------------------- Kategorizacija radnih mjesta Zvanja Platni Koeficijent

razred

----------------------------------------------------------------------------------------------------------------

**Visoko rukovodni kadar**

Predsjednik komisije za žalbe 12,53

sekretar Skupštine 10,81

sekretar Sekretarijata 10,81

direktor Direkcije za imovinu i zaštitu prava Opštine 10,81

direktor Direkcije za izgradnju i investicije 10,81

direktor Ustanove 10,81

direktor Privrednog Društva 10,81

direktor Centra 10,81

direktor Organizacije 10,81

načelnik Komunalne policije 10,81

komandir Službe zaštite 10,81

-------------------------------------------------------------------------------------------------------------

**Ekspertsko rukovodni kadar**

nivo 1 menadžer 9,4

načelnik Službe za unutrašnju reviziju 9,4

šef Službe predsjednika Opštine 9,4

šef Službe za protokolarne poslove 8,5

šef Centra za informacioni sistem 8,5

šef Centra za međunarodnu saradnju i dijasporu 8,5

rukovodilac, odjeljenja, šef službe u sastavu ili

nivo 2 drugo odgovarajuće zvanje 7,6

--------------------------------------------------------------------------------------------------------------

Ekspertski kadar

Nivo 1 samostalni savjetnik I, inspektor I i 7,4

ovlašćeno službeno lice I

-------------------------------------------------------------------------------------------------------------

samostalni savjetnik II, inspektor II i 7,2

ovlašćeno službeno lice II

samostalni savjetnik III, inspektor III 7,0

i ovlašćeno službeno lice III

-----------------------------------------------------------------------------------------------------------------

nivo 2 viši savjetnik I 6,5

viši savjetnik II 6,1

viši savjetnik III 5,9

-----------------------------------------------------------------------------------------------------------------

nivo 3 savjetnik I 5,5

savjetnik II 5,1

savjetnik III 4,8

-----------------------------------------------------------------------------------------------------------------

**Izvršni kadar**

nivo 1 samostalni referent 4,1

------------------------------------------------------------------------------------------------------------------

nivo 2 viši referent 3,8

------------------------------------------------------------------------------------------------------------------

nivo 3 referent 3,5

------------------------------------------------------------------------------------------------------------------

**Namještenici**

------------------------------------------------------------------------------------------------------------------

nivo 1 viši namještenik 3,1

------------------------------------------------------------------------------------------------------------------

nivo 2 namještenik 2,6

------------------------------------------------------------------------------------------------------------------

**Donošenje rješenja o zaradi**

**Član 9**

Rješenje o zaradi zaposlenog donosi starješina organa lokalne samouprave, organizacije,centra,javne ustanove ,privrednog društva i drugih ustanova čiji je osnivač lokalna samouprava

**Donošenje rješenja o drugim primanjima**

**Član 10**

Rješenje o naknadama i drugim primanjima za zaposlenog u organu lokalne samouprave organizacijama, centrima, javnim ustanovama, privrednim društvima i drugim ustanovama čiji je osnivač lokalna samouprava donosi starješina organa lokalne uprave.

Rješenje o naknadama i drugim primanjima za lica koja su izabrana, imenovana ili postavljena u skladu sa propisima, donosi organ odnosno radno koje ih je izabralo, imenovalo ili postavilo.

**Član 11**

**Z**aposlenima na određenom radnom mjestu na kome se poslovi obavljaju u zvanje ekspertsko rukovodni kadar ,može se utvrditi dodatak na osnovnu zaradu u procentu do 15%.

**Z**aposlenima na određenom randnom mjestu na kome se poslovi obavljaju u zvanje ekspertski kadar, izvršni kadar i namještenici, može se utvrditi dodatak na osnovnu zaradu u procentu do 25%.

Izuzetno,od stava 1 i 2 ovog člana, zaposlenima na određenom randnom mjestu na kome se poslovi obavljaju u zvanju inspektor I, ovlšćeno službeno lice I i zaposlenima u Službi zaštite, može se utvrditi dodatak na osnovnu zaradu u procentu do 30%.

Dodatak iz stava 1, 2 i 3 ovog člana utvrđuje se rješenjem o zaradi i obračunavati će se i isplaćivati uz osnovnu zaradu, zavisno od raspoloživih budžetskih sredstava.

U pogledu prava lokalnih službenika, odnosno namještenika koja nisu utvrđena ovom odlukom primjenjuju se odredbe Zakona o zaradama zaposlenih u javnom sektoru, opšti propisi o radu, opšti, granski kolektivni ugovor kao i drugi propisi iz ove oblasti.

**III EVIDENCIJA I NADZOR**

**Član 12**

Organ lokalne uprave nadležan za poslove Budžeta vodi centralnu evidenciju o zaradama lokalnih službenika namještenika.

Centralna evidencija iz stava 1 ovoga člana obuhvata naročito podatke o:

1. ime i prezime, pol, adresu i JMBG lokalnog službenika, odnosno namještenika;

2. poslodavcu i radnom mjestu odnosno funkciji;

3. visini osnovne zarade i visini posebnog dijela zarade;

4. vrsti i visini dodataka na osnovnu zaradu;

5. visini varijabilnog dijela zarade;

6. visini naknade zarade i drugim primanjima;

7. radnom stažu, penzijskom stažu i benificiranom stažu.

Podaci iz centralne evidencije o zaradama čuvaju se trajno.

Na lične podatke iz centralne evidencije primenjivaće se odredbe kojima se propisuje zaštita podataka o ličnosti.

**Nadzor nad sprovođenjem ove odluke**

**Član 13**

Nadzor nad sprovođenjem ove odluke vrši Ministarstvo.

**IV ZAVRŠNE ODREDBE**

**Član 14**

Ova odluka stupa na snagu osmog dana od dana objavljivanja u "Službenom listu Crne Gore -Opštinski propisi".

Broj: 14

Rožaje, 25.01.2018.godine

SKUPŠTINA OPŠTINE ROŽAJE

**Predsjednik Skupštine,**

Husein Kurtagić, prof., s.r.